சீனாவில் மாவோக்குப் பின்னர், அவரைப்போன்றே வலிமைமிக்கத் தலைவராக உருவெடுத்துள்ள ஜின்பிங் தலைமையிலான கம்யூனிஸ்ட் கட்சி, வருகிற 2020-ம் ஆண்டுக்குள் நாட்டிலிருந்து வறுமையை முற்றிலும் ஒழிப்பதற்கு முன்னுரிமை அளிக்கப்பட வேண்டும் என அறிவித்து, அதற்கான பிரசாரத்தில் ஈடுபட்டு வருகிறது. இந்த நிலையில், பொருளாதார வளர்ச்சியை நோக்கமாகக் கொண்டு சீனாவில் கடந்த பல தசாப்தங்களாக மேற்கொள்ளப்பட்ட நடவடிக்கைகள், சமூகத்தின் அடித்தட்டு மக்களுக்கு எந்தவித பலனையும் அளிக்கவில்லை; அவர்கள் புறக்கணிக்கப்பட்டே வந்துள்ள நிலையில், இந்த வறுமை ஒழிப்பு நடவடிக்கை மூலம் அவர்களை தங்கள் பக்கம் ஒருங்கிணைக்க முடியும் என கணக்குப் போடுகிறது கம்யூனிஸ்ட் கட்சி.